ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณายุติการไต่สวนการทุ่มตลาดสินค้าสังกะสีออกไซด์ที่มีแหล่งกำเนิดจากสาธารณรัฐประชาชนจีนพ.ศ.๒๕๕๐[๑] ด้วยคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุด เมื่อวันที่ ๑๖ กรกฎาคม พ.ศ. ๒๕๕๐ให้ยุติการไต่สวนการทุ่มตลาดสินค้าสังกะสีออกไซด์ ตามพิกัดอัตราศุลกากรประเภทที่๒๘๑๗.๐๐.๑๐ (พิกัดอัตราศุลกากรเดิม คือ ๒๘๑๗.๐๐๐.๑๐๗)ที่มีโครงสร้างหรือส่วนประกอบทางเคมี คือ ZnO อยู่ระหว่างร้อยละ ๙๘.๐ ถึงร้อยละ๙๙.๙ โดยน้ำหนัก ที่มีแหล่งกำเนิดจากสาธารณรัฐประชาชนจีนเนื่องจากไม่พบความเสียหายต่ออุตสาหกรรมภายในตามมาตรา ๑๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ.๒๕๔๒เพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ซึ่งกำหนดว่าเมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุน การยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ดังต่อไปนี้ข้อ ๑การเปิดไต่สวนเมื่อวันที่๓๐ มิถุนายน พ.ศ. ๒๕๔๙ กรมการค้าต่างประเทศได้ออกประกาศเปิดการไต่สวนการทุ่มตลาดสินค้าสังกะสีออกไซด์ที่มีแหล่งกำเนิดจากสาธารณรัฐประชาชนจีนตามคำขอของบริษัท ยูนิเวนเจอร์ จำกัด (มหาชน) และบริษัท เมทอ๊อกไซด์ ประเทศไทยจำกัด ซึ่งมีสถานะเป็นอุตสาหกรรมภายในผู้ผลิตสินค้าสังกะสีออกไซด์ทั้งนี้เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๒๖มิถุนายน พ.ศ. ๒๕๔๙และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑.สินค้าทุ่มตลาดสินค้าที่ประกาศไต่สวนคือสินค้าสังกะสีออกไซด์(Zinc Oxide) ตามพิกัดอัตราศุลกากรประเภทที่ ๒๘๑๗.๐๐.๑๐(พิกัดอัตราศุลกากรเดิม คือ ๒๘๑๗.๐๐๐.๑๐๗) ที่มีโครงสร้างหรือส่วนประกอบทางเคมีคือ ZnO อยู่ระหว่างร้อยละ ๙๘.๐ ถึงร้อยละ ๙๙.๙ โดยน้ำหนักที่มีแหล่งกำเนิดจากสาธารณรัฐประชาชนจีน๑.๒.ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑)กลุ่มบริษัท Gredmann ประกอบด้วย บริษัท Gredmann Guigang Chemical Ltd. บริษัท Gredmann Guangzhou Ltd และ บริษัท Rickeed Industries Limited(๒)บริษัท Guangxi Tanghan Zinc & Indium Ltd.(๓)บริษัท Liuzhou Fuxin Chemical Industry Ltd.(๔)ผู้ผลิตหรือผู้ส่งออกรายอื่นๆ นอกจาก (๑) ถึง (๓)๑.๒.๒ผู้นำเข้าในประเทศไทย ได้แก่(๑)บริษัท เฟอร์โร (ประเทศไทย) จำกัด(๒)บริษัท เกรดแมน (ประเทศไทย) จำกัด(๓)บริษัท บีเอเอสเอฟ (ไทย) จำกัด(๔)บริษัท อีเล็คแมทไทย จำกัด(๕)บริษัท ท็อปไฟล์ จำกัด(๖)ผู้นำเข้ารายอื่นๆ นอกจาก (๑) ถึง (๕)๑.๒.๓อุตสาหกรรมภายในที่ผลิตสินค้าสังกะสีออกไซด์ในฐานะผู้ผลิตสินค้าชนิดเดียวกันภายในประเทศได้แก่(๑)บริษัท ยูนิเวนเจอร์ จำกัด (มหาชน)(๒)บริษัท เมทอ๊อกไซด์ ประเทศไทย จำกัด(๓)บริษัท อุทิศเอ็นเตอร์ไพรส์ จำกัด(๔)บริษัท ส. สามพรานเคมีคอล จำกัด(๕)บริษัท จักรวาลเคมี จำกัด(๖)บริษัท ซิ้งค์แอนด์เคมีคอลอินดัสทรีส์ จำกัด(๗)บริษัท ท็อปไฟล์ จำกัด(๘)ผู้ผลิตรายอื่นๆ นอกจาก (๑) ถึง (๗)๑.๒.๔รัฐบาลของสาธารณรัฐประชาชนจีน ในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงของข้อมูลเมื่อวันที่๖ ถึงวันที่ ๘ ธันวาคม พ.ศ. ๒๕๔๙ กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับตามแบบสอบถาม ณที่ทำการของอุตสาหกรรมภายใน ๒ ราย คือ บริษัท ยูนิเวนเจอร์ จำกัด (มหาชน)และบริษัท เมทอ๊อกไซด์ ประเทศไทย จำกัด และระหว่างวันที่ ๑๐ ถึงวันที่ ๑๖ มกราคมพ.ศ. ๒๕๕๐ ณ ที่ทำการของผู้ผลิต/ผู้ส่งออกในสาธารณรัฐประชาชนจีน ๒ ราย คือกลุ่มบริษัท Gredmann และบริษัท Guangxi Tanghan Zinc & Indium Ltd.ข้อ ๓คำวินิจฉัยเบื้องต้นเมื่อวันที่๑๗ พฤษภาคม พ.ศ. ๒๕๕๐คณะกรรมการพิจารณาการทุ่มตลาดและการอุดหนุนได้มีคำวินิจฉัยเบื้องต้นว่าเห็นควรยุติการไต่สวนการทุ่มตลาดเนื่องจากไม่พบความเสียหายต่ออุตสาหกรรมภายในตามมาตรา ๑๙ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ แม้ว่าจะพบการทุ่มตลาดในอัตราร้อยละ ๓.๖๙ ถึงร้อยละ๔๐.๓๓ ของราคาซี.ไอ.เอฟ. อย่างไรก็ตามหากในระยะต่อไปอุตสาหกรรมภายในมีข้อมูลและหลักฐานว่าได้รับความเสียหายจากการทุ่มตลาดก็สามารถยื่นคำขอให้เปิดการไต่สวนได้ข้อ ๔การแจ้งข้อมูลและข้อเท็จจริงที่ใช้เป็นพื้นฐานในการพิจารณาวินิจฉัยชั้นที่สุดเพื่อให้เป็นไปตามกระบวนการไต่สวนภายใต้มาตรา๓๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ เมื่อวันที่ ๓๐ พฤษภาคมพ.ศ. ๒๕๕๐ กรมการค้าต่างประเทศจึงแจ้งผู้มีส่วนได้เสียได้แก่ อุตสาหกรรมภายใน ผู้ผลิตและผู้ส่งออกสาธารณรัฐประชาชนจีน ผู้นำเข้าและสถานเอกอัคราชทูตสาธารณรัฐประชาชนจีนประจำประเทศไทยให้ทราบข้อมูลและข้อเท็จจริงที่ใช้เป็นพื้นฐานในการพิจารณาเพื่อเปิดโอกาสให้แสดงข้อคิดเห็นและข้อโต้แย้งภายในวันที่ ๒๑ มิถุนายน พ.ศ. ๒๕๕๐ ปรากฏว่าบริษัท ยูนิเวนเจอร์ จำกัด (มหาชน) และบริษัท เมทอ๊อกไซด์ ประเทศไทย จำกัดซึ่งเป็นอุตสาหกรรมภายใน และบริษัท Guangxi TanghanZinc & Indium Ltd.ซึ่งเป็นผู้ผลิตหรือผู้ส่งออกจากสาธารณรัฐประชาชนจีน ได้แสดงข้อคิดเห็นและข้อโต้แย้งว่าไม่เห็นด้วยกับการยุติการไต่สวนการทุ่มตลาดดังกล่าวกล่าวคืออุตสาหกรรมภายในเห็นว่ายังมีผู้ผลิตหรือผู้ส่งออกจากสาธารณรัฐประชาชนจีนจำนวนมากที่ไม่ให้ความร่วมมือในกระบวนการไต่สวนซึ่งเป็นไปได้ที่จะส่งออกมาในราคาทุ่มตลาด และสาธารณรัฐอินเดียยังต่ออายุมาตรการตอบโต้การทุ่มตลาดสินค้าสังกะสีออกไซด์จากสาธารณรัฐประชาชนจีนออกไปอีก๕ ปี หากประเทศไทยไม่มีมาตรการตอบโต้การทุ่มตลาดอาจทำให้สินค้าจากสาธารณรัฐประชาชนจีนเข้ามาทุ่มตลาดในประเทศไทยได้ นอกจากนี้เห็นว่าแม้ในช่วงระยะเวลาไต่สวนการทุ่มตลาดอุตสาหกรรมภายในมีผลประกอบการดีขึ้นแต่ก็ยังมีความเสียหายซึ่งสามารถพิจารณาได้จากข้อมูลในช่วง 3 ปีย้อนหลังรวมทั้งมีผลกระทบด้านปริมาณของสินค้าทุ่มตลาดและผลกระทบของการทุ่มตลาดที่มีต่อราคาสินค้าของอุตสาหกรรมภายในส่วนบริษัท Guangxi Tanghan Zinc & Indium Ltd. ให้ข้อคิดเห็นว่าควรให้มีการไต่สวนต่อเพื่อกำหนดมาตรการตอบโต้การทุ่มตลาดเพราะอาจพบความเสียหายอย่างสำคัญที่อาจเกิดแก่อุตสาหกรรมภายใน และบริษัท Guangxi Tanghan Zinc & Indium Ltd.ก็ได้รับความเสียหายจากการทุ่มตลาดของผู้ผลิตหรือผู้ส่งออกรายอื่นๆจากสาธารณรัฐประชาชนจีนด้วยนอกจากนี้สาธารณรัฐอินเดียยังต่ออายุมาตรการตอบโต้การทุ่มตลาดสินค้าสังกะสีออกไซด์จากสาธารณรัฐประชาชนจีนออกไปอีก๕ ปีทั้งนี้ประเด็นต่างๆในข้อคิดเห็นและข้อโต้แย้งที่อุตสาหกรรมภายในเสนอนั้นในการวิเคราะห์ความเสียหายเบื้องต้นได้นำประเด็นดังกล่าวทั้งหมดมาประกอบพิจารณาด้วยแล้วโดยพบว่าช่วงระยะเวลาการไต่สวนการทุ่มตลาดอุตสาหกรรมภายในไม่ได้มีความเสียหายที่เกิดจากการทุ่มตลาดส่วนกรณีที่บริษัท Guangxi Tanghan Zinc & Indium Ltd. ขอให้ดำเนินการไต่สวนต่อแต่มิได้แสดงหลักฐานข้อเท็จจริงสำหรับการพิจารณาความเสียหายอย่างสำคัญที่อาจเกิดแก่อุตสาหกรรมภายในทั้งนี้การที่บริษัทได้รับความเสียหายจากการทุ่มตลาดของผู้ผลิตหรือผู้ส่งออกรายอื่นเป็นปัญหาของบริษัทเองมิได้สะท้อนถึงความเสียหายของอุตสาหกรรมภายในของประเทศไทยข้อ ๕ผลการพิจารณาไต่สวนชั้นที่สุดเมื่อวันที่๑๖ กรกฎาคม พ.ศ. ๒๕๕๐กรมการค้าต่างประเทศได้จัดทำรายงานสรุปผลการไต่สวนและนำเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วมีความเห็นดังนี้๕.๑ผลการพิจารณาการทุ่มตลาดในการคำนวณส่วนเหลื่อมการทุ่มตลาดกรณีผู้ผลิตหรือผู้ส่งออกที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถามหรือผู้ผลิตหรือผู้ส่งออกรายอื่นๆจะพิจารณาโดยใช้ข้อมูลข้อเท็จจริงเท่าที่มีอยู่ ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period :IP) คือตั้งแต่วันที่๑ กรกฎาคม พ.ศ. ๒๕๔๘ ถึงวันที่ ๓๐ มิถุนายน พ.ศ. ๒๕๔๙ ซึ่งผู้ผลิตหรือผู้ส่งออกสินค้าสังกะสีออกไซด์ที่ให้ความร่วมมือตอบแบบสอบถามครบถ้วนมี ๓ ราย คือ กลุ่มบริษัท Gredmann บริษัท Guangxi Tanghan Zinc & Indium Ltd. และบริษัท Liuzhou Fuxin Chemical Industry Ltd. โดยทั้ง ๓รายมีปริมาณส่งออกสินค้าที่ถูกพิจารณามายังประเทศไทย เมื่อเทียบกับปริมาณที่ไทยนำเข้าจากสาธารณรัฐประชาชนจีนตามสถิติกรมศุลกากรภายใต้พิกัดอัตราศุลกากรที่ถูกไต่สวน คิดเป็นร้อยละ ๓๑.๗๒ของปริมาณการนำเข้าทั้งหมดจากสาธารณรัฐประชาชนจีนสรุปการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาด ดังนี้๕.๑.๑กลุ่มบริษัท Gredmann ได้แก่ บริษัท Gredmann Guigang Chemical Ltd. บริษัท Gredmann Guangzhou Ltd. และบริษัท Rickeed Industries Limited(๑)มูลค่าปกติคำนวณตามหลักเกณฑ์ตามมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๓๒.๗๗ ของราคา ซี.ไอ.เอฟ.๕.๑.๒บริษัท Guangxi Tanghan Zinc & Indium Ltd.(๑)มูลค่าปกติคำนวณตามหลักเกณฑ์ตามมาตรา๑๕ (๒)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒โดยเป็นราคาที่คำนวณขึ้นจากต้นทุนการผลิตของบริษัทรวมกับค่าใช้จ่ายในการจัดการการขาย และค่าใช้จ่ายอื่นๆ และกำไรที่เกิดจากการขายสินค้าสังกะสีออกไซด์(๒)ราคาส่งออกคำนวณตามหลักเกณฑ์ตามมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกันคือ ณ หน้าโรงงาน และในช่วงระยะเวลาเดียวกันคือช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๓.๖๙ ของราคา ซี.ไอ.เอฟ.๕.๑.๓บริษัท Liuzhou Fuxin Chemical Industry Ltd.(๑)มูลค่าปกติคำนวณตามหลักเกณฑ์ตามมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในสาธารณรัฐประชาชนจีนตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมาประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำ หนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒) ซึ่งเป็นราคา ณระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๑๒.๑๙ ของราคา ซี.ไอ.เอฟ.๕.๑.๔ผู้ผลิต/ผู้ส่งออกรายอื่นๆคำนวณส่วนเหลื่อมการทุ่มตลาดตามมาตรา๑๘ ประกอบมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ.๒๕๔๒ โดยใช้ข้อมูลข้อเท็จจริงเท่าที่มีอยู่ คือมูลค่าปกติและราคาส่งออกของผู้ผลิตหรือผู้ส่งออกที่ร่วมมือในการตอบแบบสอบถามซึ่งปรากฎส่วนเหลื่อมการทุ่มตลาดในอัตราร้อยละ ๔๐.๓๓ ของราคา ซี.ไอ.เอฟ.๕.๒ผลการพิจารณาความเสียหายคณะกรรมการพิจารณาการทุ่มตลาดและการอุดหนุนได้วินิจฉัยความเสียหายตามหลักเกณฑ์ที่กำหนดในมาตรา ๑๙ มาตรา ๒๐ และมาตรา ๒๑ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยพิจารณาจากข้อมูลที่ได้รับตามแบบสอบถามของอุตสาหกรรมภายใน ๒ ราย คือบริษัท ยูนิเวนเจอร์ จำกัด (มหาชน) และบริษัท เมทอ๊อกไซด์ ประเทศไทย จำกัดและผู้นำเข้า ๑ ราย คือ บริษัท เฟอร์โร (ประเทศไทย) จำกัดรวมทั้งผู้ผลิตหรือผู้ส่งออกในสาธารณรัฐประชาชนจีน ๓ ราย คือ กลุ่มบริษัท Gredmannบริษัท Guangxi Tanghan Zinc & Indium Ltd. และบริษัท Liuzhou Fuxin Chemical Industry Ltd.ซึ่งให้ความร่วมมือตอบแบบสอบถามครบถ้วน โดยข้อมูลที่ใช้ในการพิจารณาคือข้อมูลในช่วง ๓ ปีย้อนหลัง (ปี ๒๕๔๖ ถึงปี ๒๕๔๘) ช่วงระยะเวลาไต่สวนการทุ่มตลาดคือตั้งแต่วันที่ ๑ กรกฎาคม พ.ศ. ๒๕๔๘ ถึงวันที่ ๓๐ มิถุนายน พ.ศ. ๒๕๔๙และช่วงเดียวกันก่อนช่วงระยะเวลาไต่สวนการทุ่มตลาดคือ ตั้งแต่วันที่ ๑ กรกฎาคมพ.ศ. ๒๕๔๗ ถึงวันที่ ๓๐ มิถุนายน พ.ศ. ๒๕๔๘ผลการพิจารณาความเสียหายปรากฏว่าในช่วงระยะเวลาไต่สวนการทุ่มตลาดไม่พบความเสียหายที่เกิดแก่อุตสาหกรรมภายในตามมาตรา๑๙ ดังนี้๕.๒.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ(๑)ปริมาณการนำเข้าสินค้าทุ่มตลาดจากสถิติกรมศุลกากรพบว่าปริมาณการนำเข้าสินค้าสังกะสีออกไซด์จากสาธารณรัฐประชาชนจีนมีแนวโน้มสูงขึ้นเล็กน้อยในช่วงปี๒๕๔๖ ถึงปี ๒๕๔๘ และในช่วงระยะเวลาไต่สวนการทุ่มตลาด ทั้งนี้สัดส่วนการนำเข้าสินค้าจากสาธารณรัฐประชาชนจีนคิดเป็นประมาณร้อยละ ๗๐ ถึงร้อยละ ๗๗ของปริมาณนำเข้าทั้งหมด(๒)ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศเกิดผลกระทบต่อราคาของอุตสาหกรรมภายในในลักษณะการตัดราคา การกดราคา และการยับยั้งการขึ้นราคา๕.๒.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายภายในประเทศเพิ่มขึ้นโดยตลอดตั้งแต่ปี๒๕๔๖ ถึงปี ๒๕๔๘ และในช่วงระยะเวลาไต่สวนการทุ่มตลาดกำไรอุตสาหกรรมภายในมีกำไรจากการขายเพิ่มขึ้นในปี๒๕๔๖ ถึงปี ๒๕๔๗ และในช่วงระยะเวลาไต่สวนการทุ่มตลาดผลผลิตอุตสาหกรรมภายในมีผลผลิตเพิ่มขึ้นระหว่างปี๒๕๔๖ ถึงปี ๒๕๔๗ และในช่วงระยะเวลาไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดเพิ่มขึ้นระหว่างปี๒๕๔๖ ถึงปี ๒๕๔๗ และในช่วงระยะเวลาไต่สวนการทุ่มตลาดความสามารถในการผลิตอุตสาหกรรมภายในมีความสามารถในการผลิตค่อนข้างคงที่ผลตอบแทนการลงทุนอุตสาหกรรมภายในมีผลตอบแทนการลงทุนเป็นบวกในปี๒๕๔๖ ถึงปี ๒๕๔๗ และติดลบในปี ๒๕๔๘ และช่วงระยะเวลาไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในเพิ่มขึ้นในปี๒๕๔๖ถึงปี ๒๕๔๗ และในช่วงระยะเวลาไต่สวนการทุ่มตลาดผลกระทบต่อราคาสินค้าในประเทศระหว่างปี๒๕๔๖ ถึงช่วงระยะเวลาการไต่สวนการทุ่มตลาดสินค้าจากสาธารณรัฐประชาชนจีนมีราคาต่ำกว่าราคาสินค้าของอุตสาหกรรมภายในทำให้อุตสาหกรรมภายในไม่สามารถขึ้นราคาขายให้สอดคล้องกับต้นทุนที่สูงขึ้นได้แต่อุตสาหกรรมภายในก็สามารถปรับตัวจนมีผลกำไรกระแสเงินสดอุตสาหกรรมภายในมีกระแสเงินสดลดลงในปี๒๕๔๖ ถึงปี ๒๕๔๗ และในช่วงระยะเวลาไต่สวนการทุ่มตลาด แต่เพิ่มขึ้นในปี ๒๕๔๘สินค้าคงคลังสินค้าคงคลังมีแนวโน้มลดลงตั้งแต่ปี๒๕๔๖ ถึงปี ๒๕๔๗ และในช่วงระยะเวลาไต่สวนการทุ่มตลาด แต่เพิ่มขึ้นเล็กน้อยในปี๒๕๔๘การจ้างงานอุตสาหกรรมภายในมีการจ้างแรงงานค่อนข้างคงที่ตั้งแต่ปี๒๕๔๖ถึงปี ๒๕๔๘ และลดลงเล็กน้อยในช่วงระยะเวลาไต่สวนการทุ่มตลาดค่าจ้างแรงงานอัตราค่าจ้างแรงงานทางตรงเฉลี่ยต่อเดือนค่อนข้างคงที่ในช่วงปี๒๕๔๖ ถึงปี ๒๕๔๘ แต่เพิ่มขึ้นเล็กน้อยในช่วงระยะเวลาไต่สวนการทุ่มตลาดอัตราการเจริญเติบโตอัตราการเจริญเติบโตของปริมาณการใช้ในประเทศเพิ่มขึ้นอย่างต่อเนื่องตั้งแต่ปี๒๕๔๖ ถึงปี ๒๕๔๘ และในช่วงระยะเวลาไต่สวนการทุ่มตลาดอุตสาหกรรมภายในมียอดจำหน่ายเพิ่มขึ้นความสามารถในการเพิ่มทุนหรือการลงทุนอุตสาหกรรมภายในมีการเพิ่มทุนเล็กน้อยในช่วงปี๒๕๔๖ ถึงปี๒๕๔๙ ความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดแม้ว่าจะมีการนำเข้าสินค้าจากสาธารณรัฐประชาชนจีนในราคาทุ่มตลาดซึ่งกระทบต่อราคาขายของอุตสาหกรรมภายใน ในลักษณะของการตัดราคา การกดราคาและการยับยั้งการขึ้นราคา แต่ไม่ส่งผลต่อสถานะผลประกอบการของอุตสาหกรรมภายในในช่วงระยะเวลาการไต่สวนการทุ่มตลาดจึงเห็นว่าในภาพรวมอุตสาหกรรมภายในไม่ได้รับความเสียหายอย่างสำคัญ๕.๒.๓การพิจารณาปัจจัยอื่นๆ ที่ก่อให้เกิดความเสียหายต่ออุตสาหกรรมภายใน(๑)ปริมาณการนำเข้าสินค้าชนิดเดียวกันจากประเทศอื่นจากสถิติกรมศุลกากรพบว่าปริมาณการนำเข้าสินค้าสังกะสีออกไซด์จากสาธารณรัฐประชาชนจีนอยู่ในระดับคงที่คือ มีสัดส่วนประมาณร้อยละ ๗๐ ถึงร้อยละ ๗๗ ของการนำเข้าทั้งหมดซึ่งเมื่อเปรียบเทียบกับปริมาณนำเข้าจากประเทศอื่นรวมกันมีสัดส่วนค่อนข้างคงที่เช่นกันคือ ประมาณร้อยละ ๑๙ ถึงร้อยละ ๒๙ของการนำเข้าทั้งหมดนอกจากนี้เมื่อเปรียบเทียบระหว่างราคาสินค้าจากสาธารณรัฐประชาชนจีนและจากประเทศอื่นๆพบว่าราคาสินค้าจากสาธารณรัฐประชาชนจีนมีราคาต่ำกว่า(๒)ความต้องการใช้ภายในประเทศในภาพรวมความต้องการใช้สินค้าสังกะสีออกไซด์ภายในประเทศเพิ่มขึ้นโดยตลอดในช่วงปี๒๕๔๖ ถึงช่วงระยะเวลาไต่สวนการทุ่มตลาดดังนั้นความเสียหายที่เกิดขึ้นจึงไม่ใช่สาเหตุจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่าในช่วงระยะเวลาไต่สวนการทุ่มตลาด อุตสาหกรรมภายในไม่ได้รับความเสียหายตามมาตรา ๑๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ ที่เกิดจากการทุ่มตลาดของสินค้าสังกะสีออกไซด์จากสาธารณรัฐประชาชนจีนแม้ว่าจะพบการทุ่มตลาดในอัตราร้อยละ ๓.๖๙ ถึงร้อยละ ๔๐.๓๓ ของราคา ซี.ไอ.เอฟ.ข้อ ๖คำวินิจฉัยชั้นที่สุดของคณะกรรมการพิจารณาการทุ่มตลาดและการอุดหนุนเมื่อวันที่๑๖ กรกฎาคม พ.ศ. ๒๕๕๐คณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดว่าแม้จะมีการนำเข้าสินค้าสังกะสีออกไซด์ที่มีแหล่งกำเนิดจากสาธารณรัฐประชาชนจีนในราคาทุ่มตลาดแต่ไม่พบความเสียหายต่ออุตสาหกรรมภายในตามมาตรา ๑๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนอาศัยอำนาจตามมาตรา ๗๓จึงมีมติให้ยุติการไต่สวนการทุ่มตลาดในการนำเข้าสินค้าสังกะสีออกไซด์ตามพิกัดอัตราศุลกากรประเภทที่๒๘๑๗.๐๐.๑๐ (พิกัดอัตราศุลกากรเดิม คือ ๒๘๑๗.๐๐๐.๑๐๗)ที่มีแหล่งกำเนิดจากสาธารณรัฐประชาชนจีนทั้งนี้หลักเกณฑ์และวิธีการยื่นรับคำขอข้อเท็จจริงที่ใช้ในการกำหนดให้ยุติการไต่สวนดังกล่าวเป็นไปตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ประกาศ ณ วันที่ ๒๓สิงหาคม พ.ศ. ๒๕๕๐อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๔/ตอนพิเศษ ๑๑๔ ง/หน้า ๓๖/๑๔ กันยายน ๒๕๕๐